text: 14-årig skal bære Dannebrog til EM
  10 maj 2012 kl. 13.14
  14-årige Ariana Ghafouri fra Kolding skal bære det danske flag ind på banen til åbningskampen mellem Danmark og Holland ved EM i fodbold til sommer.
  Det var en fodboldkonkurrence udskrevet af Coca Cola og Go' Morgen Danmark, der banede vejen for opfyldelsen af den unge piges største drøm.
  - Det største øjeblik bliver lige når jeg går ind på stadion, det er jeg helt vildt spændt på, siger hun. 
  Det er den 9. juni at Ariana går på banen i Ukraine som fanebærer foran hele det danske landshold.
  